Rumunijos vėliava

Rumunijos vėliava – trispalvė, padalinta į tris vertikalias vienodo dydžio juostas: mėlyną, geltoną ir raudoną.

Viena iš versijų teigia, kad trys spalvos simbolizuoja tris istorines Rumunijos provincijas: Transilvanija, Ţara Românească ir Moldova.

Dabartinė vėliava naudojama nuo 1989 m. gruodžio 27 dienos. Jos pirmtakės, socialistinės Rumunijos vėliavos (1947–1989) viduryje buvo tuometinis Rumunijos herbas. 1989 metais revoliucijos metu protesto žygiuose buvo galima pamatyti daug Rumunijos vėliavų, iš kurių komunistinis simbolis buvo išpjautas.

Rumunijos vėliava turi daug panašumų su kaimyninės kultūriškai susijusios Moldavijos vėliava. Ir, nors Rumunija su Čadu neturi jokių kultūrinių sąsajų, šios šalys turi identiškas vėliavas.

Kategorija:Rumunijos atributika
Kategorija:Valstybinės vėliavos